РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/285-14

24. децембар 2014. године

Б е о г р а д

ЗАПИСНИК

14. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 7. ОКТОБРА 2014. ГОДИНЕ

 Седница је почела у 12 часова и 10 минута.

 Седницом је председавала Александра Томић, председник Одбора.

 Поред председника, седници су присуствовали чланови Одбора: Зоран Пралица, Драгољуб Зиндовић, Драгомир Карић, Владан Милошевић, Радмило Костић, Јелена Мијатовић, Александар Јовичић, Оливера Пауљескић и Владимир Маринковић.

 Седници су присуствовали заменици чланова Одбора: Ивана Динић (заменик члана Одбора Новице Тончева), Благоје Брадић (заменик члана Одбора Ивана Карића), Драган Јовановић (заменик члана Одбора Младена Грујића) и Нада Лазић (заменик члана Одбора Дејана Чапа).

 Седници нису присуствовали чланови Одбора: Новица Тончев, Драган Шутановац, Иван Карић, Младен Грујић, Дејан Чапо и Енис Имамовић.

 На предлог председника, Одбор је једногласно утврдио следећи

Д н е в н и р е д

 1. Разматрање Предлога Радне групе Одбора за утврђивање испуњености услова учесника јавног конкурса за избор председника и чланова Савета Комисије за заштиту конкуренције;

 2. Утврђивање Листе кандидата за председника Комисије за заштиту конкуренције;

 3. Утврђивање Листе кандидата за чланове Савета Комисије за заштиту конкуренције.

 Прва тачка дневног реда – **Разматрање Предлога Радне групе Одбора за утврђивање испуњености услова учесника јавног конкурса за избор председника и чланова Савета Комисије за заштиту конкуренције**

Одбор је констатовао да је Радна група Одбора за утврђивање испуњености услова учесника јавног конкурса за избор председника и чланова Савета Комисије за заштиту конкуренције доставила Одбору Извештај са Предлогом закључка.

Одбор је једногласно усвојио Предлог закључка Радне групе, тако да гласи:

„На основу критеријума из Закона о заштити конкуренције („Службени гласник РС“, бр. 51/09 и 95/13), услова за избор из оглашеног јавног конкурса за избор председника и чланова Савета Комисије за заштиту конкуренције („Службени гласник РС“, број 105/13 од 29. новембра 2013. године и дневни лист „Политика“ од 27. новембра 2013. године), обављеног разговора са учесницима јавног конкурса, у складу са чланом 203. Пословника Народне скупштине („Службени гласник РС“, број 20/12-пречишћен текст) и поднете документације, Одбор за привреду, регионални развој, трговину, туризам и енергетику, на седници одржаној 7. октобра 2014. године, донео је

З А К Љ У Ч А К

 1. Сви учесници оглашеног јавног конкурса за избор председника и чланова Савета Комисије за заштиту конкуренције су благовремено поднели потпуну документацију и испуњавају критеријуме и услове из Закона о заштити конкуренције и оглашеног јавног конкурса.

О б р а з л о ж е њ е

 Одбор за привреду, регионални развој, трговину, туризам и енергетику, на седмој седници, одржаној 19. и 24. јуна и 1. јула 2014. године, једногласно је одлучио да образује Радну групу за утврђивање испуњености услова учесника јавног конкурса за избор председника и чланова Савета Комисије за заштиту конкуренције, у саставу Зоран Пралица, председник, Јелена Мијатовић и Иван Бауер, чланови Радне групе. Задатак Радне групе је да прегледа оригиналну документацију добијену од стране учесника јавног конкурса и да, на основу прегледане документације и обављеног разговора на седници Одбора са учесницима јавног конкурса, утврди и предложи Одбору ко од учесника јавног конкурса испуњава критеријуме и услове из Закона о заштити конкуренције и оглашеног јавног конкурса.

 На седници Радне групе, одржаној 7. октобра 2014. године, чланови Радне групе су прегледали оригиналну документацију добијену од стране учесника јавног конкурса и, на основу прегледане документације и обављеног разговора на седници Одбора са учесницима јавног конкурса, констатовали да су сви учесници благовремено доставили потпуну документацију и да испуњавају критеријуме и услове из Закона о заштити конкуренције и оглашеног јавног конкурса.“

Друга тачка дневног реда **-** **Утврђивање Листе кандидата за председника Комисије за заштиту конкуренције**

Одбор је утврдио Листу кандидата за председника Комисије за заштиту конкуренције и поднео на разматрање и одлучивање Народној скупштини.

 У дискусији, постављена су и разјашњена питања у вези процедуре за утврђивање листа кандидата за председника и чланове Савета Комисије за заштиту конкуренције, која се односе пре свега на гласање чланова Одбора и могући број кандидата које Одбор може да предложи.

 Народни посланик Ивана Динић је предложила да Одбор изабере доц. др Милоја Обрадовића за кандидата за председника Комисије за заштиту конкуренције и дала образложење. Истакла је да је доц. др Милоје Обрадовић доктор економских наука. Изабран је у звање доцента за ужу научну област за економију и финансије и стални је судски вештак за економско-финансијску област. Радио је у Скупштини града Београда, Министарству просвете и спорта и ЈП „Службени гласник“. Тренутно ради на Факултету за инжењерски менаџмент Београд, као професор на основним и мастер студијама. Предложени кандидат, својим квалификацијама, испуњава све услове за председника Комисије за заштиту конкуренције.

 У дискусији су учествовали Александра Томић, Благоје Брадић, Зоран Пралица и Ивана Динић.

 Одбор је констатовао да је за место председника Комисије за заштиту конкуренције пријављено 13 учесника јавног конкурса.

 Одбор је гласао појединачно о свим учесницима јавног конкурса који су конкурисали за место председника Комисије за заштиту конкуренције, по азбучном реду.

 Приликом гласања за избор кандидата за председника Комисије за заштиту конкуренције, доц. др Милоје Обрадовић је добио 12 гласова „за“, проф. др Стеван Лилић и Инга Шупут Ђурић су добили по један глас „за“, док остали учесници јавног конкурса нису добили ниједан глас „за“.

 Председник Одбора је констатовао да је, са 12 гласова „за“ и двоје није гласало, учесник јавног конкурса доц. др Милоје Обрадовић једини добио потребан број гласова и да је изабран за кандидата за председника Комисије за заштиту конкуренције.

На основу члана 23. ст. 3. и 4. Закона о заштити конкуренције („Службени гласник РС“, бр. 51/09 и 95/13) и члана 203. Пословника Народне скупштине („Службени гласник РС“, број 20/12-пречишћен текст), Одбор за привреду, регионални развој, трговину, туризам и енергетику, утврдио је Листу кандидата за председника Комисије за заштиту конкуренције, коју је поднео, са биографијом, Народној скупштини на разматрање и одлучивање, у следећем тексту:

 „На основу члана 23. ст. 3. и 4. Закона о заштити конкуренције („Службени гласник РС“, бр. 51/09 и 95/13) и члана 203. Пословника Народне скупштине („Службени гласник РС“, број 20/12-пречишћен текст), Одбор за привреду, регионални развој, трговину, туризам и енергетику је, у својству овлашћеног предлагача, на седници одржаној 7. октобра 2014. године одлучио да Народној скупштини поднесе

**ЛИСТУ КАНДИДАТА**

**ЗА ПРЕДСЕДНИКА КОМИСИЈЕ ЗА ЗАШТИТУ КОНКУРЕНЦИЈЕ**

 Утврђује се листа од једног кандидата за председника Комисије за заштиту конкуренције. Кандидат за избор председника Комисије за заштиту конкуренције, на период од пет година, је:

1. доц. др Милоје Обрадовић.

Образложење

 На основу члана 22. став 3. Закона о изменама и допунама Закона о заштити конкуренције („Службени гласник РС“, број 95/13), председник Народне скупштине Републике Србије огласио је јавни конкурс за избор председника и чланова Савета Комисије за заштиту конкуренције („Службени гласник РС“, број 105/13 од 29. новембра 2013. године и дневни лист „Политика“ од 27. новембра 2013. године).

 Председник Комисије за заштиту конкуренције и чланови Савета Комисије за заштиту конкуренције бирају се из реда угледних стручњака из области права и економије са најмање десет година релевантног радног, односно стручног искуства, који су остварили значајне и признате радове или праксу у релевантној области, нарочито у области заштите конкуренције и европског права, и који уживају углед објективне и непристрасне личности. У саставу Савета Комисије, укључујући и председника Комисије, морају бити заступљени стручњаци из обе релевантне области, са најмање два представника.

 На основу члана 23. Закона о заштити конкуренције председника Комисије и четири члана Савета Комисије бира и разрешава Народна скупштина на предлог надлежног одбора за послове трговине.

 Избор председника Комисије и чланова Савета Комисије врши се са две одвојене листе кандидата које садрже најмање исти, а највише двоструко већи број кандидата од броја који се бира.

 За председника Комисије, односно чланове Савета Комисије, изабрани су кандидати који добију највише гласова на свакој листи, односно први наредни кандидат или кандидати на листи за чланове Савета Комисије одговарајуће струке из области права и економије до испуњења услова да буду заступљени стручњаци из обе релевнтне области са најмање два представника.

 Исто лице може да конкурише и буде кандидат за председника Комисије и члана Савета Комисије и ако буде изабрано са листе за председника Комисије неће се узети у обзир резултати гласања за то лице на другој листи.

 Председник Комисије се бира на мандат од пет година, са могућношћу поновног избора.

 На основу члана 203. Пословника Народне скупштине, Одбор за привреду, регионални развој, трговину, туризам и енергетику, на седници одржаној 19. и 24. јуна и 1. јула 2014. године обавио је разговор са свим учесницима јавног конкурса за избор председника и чланова Савета Комисије за заштиту конкуренције. Одбор је констатовао да је поднето 13 пријава по оглашеном јавном конкурсу за избор председника Комисије за заштиту конкуренције.

 Одбор за привреду, регионални развој, трговину, туризам и енергетику је, на седници одржаној 7. октобра 2014. године, на основу критеријума утврђених Законом о заштити конкуренције, услова за избор из оглашеног јавног конкурса, поднете документације пријављених учесника и обављеног разговора са учесницима јавног конкурса, одлучио да напред наведени учесник јавног конкурса буде кандидат за председника Комисије за заштиту конкуренције.“

 За представника предлагача на седници Народне скупштине одређена је Александра Томић, председник Одбора.

Трећа тачка дневног реда **– Утврђивање Листе кандидата за чланове Савета Комисије за заштиту конкуренције**

Одбор је утврдио Листу кандидата за чланове Савета Комисије за заштиту конкуренције и поднео на разматрање и одлучивање Народној скупштини.

 Народни посланик Зоран Пралица је предложио да Одбор изабере Марка Обрадовића за кандидата за члана Савета Комисије за заштиту конкуренције и дао образложење. Александра Томић, председник Одбора, је истакла да Марко Обрадовић има радно искуство у компанији „Horvat HTL“, на радном месту менаџер пројекта, експерт-аналитичар тржишта. Као експерт, сарађивао је са Центром за европске политике и Центром за јавну политику. Био је асистент на предмету Стратегија, конкуренција и регулацију тржишта, на Универзитету Харвард Кенеди. Радио је на месту заменика шефа Кабинета председника Владе Републике Србије, као и Комисији за хартије од вредности, у Одељењу за анализу, развој и међународну сарадњу. Стекао је искуство и у раду Савезне Владе СР Југославије. Поред Економског факултета, стекао је образовање и на Универзитету Харвард. Сматра да, као неко ко има искуства са овом темом, заслужује да буде изабран за члана Савета Комисије за заштиту конкуренције.

 Народни посланик Оливера Пауљескић је предложила да Одбор изабере Ивана Угрина за кандидата за члана Савета Комисије за заштиту конкуренције и дала образложење. Истакла је да је Иван Угрин, дипломирани правник из Београда, стекао искуство на пословима у Пореској управи, као инспектор финансијске полиције, где је после неколико година именован за начелника Одељења финансијске полиције. 2010. године, изабран је за члана Савета Комисије за заштиту конкуренције, а по овлашћењу вршио је функцију председника Комисије за заштиту конкуренције. Сматра да је искусан и да би савесно обављао функцију члана Савета Комисије за заштиту конкуренције.

 Народни посланик Јелена Мијатовић је предложила да Одбор изабере др Вељка Милутиновића за кандидата за члана Савета Комисије за заштиту конкуренције и дала образложење. Истакла је да је др Вељко Милутиновић, завршио Правни факултет у Великој Британији. Магистрирао је на теми која обухвата област права конкуренције Европске уније и људских права. На тему права конкуренције Европске уније докторирао на Европском институту у Фиренци. Био је постдокторски стипендиста при Центру „Роберт Шуман“ за напредно истраживање у Фиренци, на тему „Повлачење црте између права конкуренције и регулаторног права, фактор времена и принцип лекс специалис“. Радио је као сарадник аустријске адвокатске канцеларије Wolf Theiss Rechtsanwalte GmbH & Com KG. Био је приправник при Европској комисији у Генералном директорату за конкуренцију. Сматра да његов досадашњи ангажман и референце, највише одговарају захтевима Комисије за заштиту конкуренције.

 Народни посланик Владан Милошевић је предложио да Одбор изабере Мирјану Мишковић Вукашиновић за кандидата за члана Савета Комисије за заштиту конкуренције. Истакао је да је Мирјана Мишковић Вукашиновић била директор Стручне службе и виши саветник је у Сектору за контролу концентрација. Учествовала је у великом броју радних тела, а била је и шеф Радне групе за израду Закона о заштити конкуренције 2005. године. Похађала је велики број семинара из области конкуренције. Нагласио је да није члан ниједне политичке странке и да је била државни репрезентативац Југославије у одбојци.

 У дискусији су учествовали Александра Томић, Зоран Пралица, Оливера Пауљескић, Јелена Мијатовић и Владан Милошевић.

 Одбор је констатовао да је за место члана Савета Комисије за заштиту конкуренције пријављено 24 учесника јавног конкурса.

 Одбор је гласао појединачно о свим учесницима јавног конкурса који су конкурисали за место члана Савета Комисије за заштиту конкуренције, по азбучном реду.

 Приликом гласања за избор кандидата за четири члана Савета Комисије за заштиту конкуренције, др Вељко Милутиновић је добио 11 гласова „за“, Мирјана Мишковић Вукашиновић је добила 12 гласова „за“, Марко Обрадовић је добио 11 гласова „за“, Иван Угрин је добио 12 гласова „за“, Инга Шупут Ђурић је добила три гласа „за“, Жељко Матијевић, Младен Радовић и Чедомир Радојчић су добили један глас „за“, док остали учесници јавног конкурса нису добили ниједан глас „за“.

 Председник Одбора је констатовао да су учесници јавног конкурса др Вељко Милутиновић, Мирјана Мишковић Вукашиновић, Марко Обрадовић и Иван Угрин, једини добили потребан број гласова и да су изабрани за кандидате за чланове Савета Комисије за заштиту конкуренције.

 Одбор је констатовао да је задовољен услов да у саставу Савета Комисије, укључујући и председника Комисије, буду заступљени стручњаци из обе релевантне области, права и економије, са најмање два представника.

На основу члана 23. ст. 3. и 4. Закона о заштити конкуренције („Службени гласник РС“, бр. 51/09 и 95/13) и члана 203. Пословника Народне скупштине („Службени гласник РС“, број 20/12-пречишћен текст), Одбор за привреду, регионални развој, трговину, туризам и енергетику, утврдио је Листу кандидата за председника Комисије за заштиту конкуренције, коју је поднео, са биографијама, Народној скупштини на разматрање и одлучивање, у следећем тексту:

 „На основу члана 23. ст. 3. и 4. Закона о заштити конкуренције („Службени гласник РС“, бр. 51/09 и 95/13) и члана 203. Пословника Народне скупштине („Службени гласник РС“, број 20/12-пречишћен текст), Одбор за привреду, регионални развој, трговину, туризам и енергетику је, у својству овлашћеног предлагача, на седници одржаној 7. октобра 2014. године одлучио да Народној скупштини поднесе

**ЛИСТУ КАНДИДАТА**

**ЗА ЧЛАНОВЕ САВЕТА КОМИСИЈЕ ЗА ЗАШТИТУ КОНКУРЕНЦИЈЕ**

 Утврђује се листа од четири кандидата за чланове Савета Комисије за заштиту конкуренције.

 Кандидати за избор четири члана Савета Комисије за заштиту конкуренције, на период од пет година, су:

1. др Вељко Милутиновић;

2. Мирјана Мишковић Вукашиновић;

3. Марко Обрадовић;

4. Иван Угрин.

Образложење

 На основу члана 22. став 3. Закона о изменама и допунама Закона о заштити конкуренције („Службени гласник РС“, број 95/13), председник Народне скупштине Републике Србије огласио је јавни конкурс за избор председника и чланова Савета Комисије за заштиту конкуренције („Службени гласник РС“, број 105/13 од 29. новембра 2013. године и дневни лист „Политика“ од 27. новембра 2013. године).

 Председник Комисије за заштиту конкуренције и чланови Савета Комисије за заштиту конкуренције бирају се из реда угледних стручњака из области права и економије са најмање десет година релевантног радног, односно стручног искуства, који су остварили значајне и признате радове или праксу у релевантној области, нарочито у области заштите конкуренције и европског права, и који уживају углед објективне и непристрасне личности. У саставу Савета Комисије, укључујући и председника Комисије, морају бити заступљени стручњаци из обе релевантне области, са најмање два представника.

 На основу члана 23. Закона о заштити конкуренције председника Комисије и четири члана Савета Комисије бира и разрешава Народна скупштина на предлог надлежног одбора за послове трговине.

 Избор председника Комисије и чланова Савета Комисије врши се са две одвојене листе кандидата које садрже најмање исти, а највише двоструко већи број кандидата од броја који се бира.

 За председника Комисије, односно чланове Савета Комисије, изабрани су кандидати који добију највише гласова на свакој листи, односно први наредни кандидат или кандидати на листи за чланове Савета Комисије одговарајуће струке из области права и економије до испуњења услова да буду заступљени стручњаци из обе релевнтне области са најмање два представника.

 Исто лице може да конкурише и буде кандидат за председника Комисије и члана Савета Комисије и ако буде изабрано са листе за председника Комисије неће се узети у обзир резултати гласања за то лице на другој листи.

 Чланови Савета Комисије се бирају на мандат од пет година, са могућношћу поновног избора.

 На основу члана 203. Пословника Народне скупштине, Одбор за привреду, регионални развој, трговину, туризам и енергетику, на седници одржаној 19. и 24. јуна и 1. јула 2014. године обавио је разговор са свим учесницима јавног конкурса за избор председника и чланова Савета Комисије за заштиту конкуренције. Одбор је констатовао да су поднете 24 пријаве по оглашеном јавном конкурсу за избор чланова Савета Комисије за заштиту конкуренције.

 Одбор за привреду, регионални развој, трговину, туризам и енергетику је, на седници одржаној 7. октобра 2014. године, на основу критеријума утврђених Законом о заштити конкуренције, услова за избор из оглашеног јавног конкурса, поднете документације пријављених учесника и обављеног разговора са учесницима јавног конкурса, одлучио да напред наведени учесници јавног конкурса буду кандидати за чланове Савета Комисије за заштиту конкуренције.“

 За представника предлагача на седници Народне скупштине одређена је Александра Томић, председник Одбора.

 Седница је закључена у 13 часова.

 Саставни део записника чини обрађени тонски снимак седнице Одбора.

|  |  |
| --- | --- |
| СЕКРЕТАРДушан Лазић |  ПРЕДСЕДНИК др Александра Томић |